Roberto Firmino

Roberto Firmino Barbosa de Oliveira (sündinud 2. oktoobril 1991 Maceiós) on Brasiilia jalgpallur. Ta mängib Brasiilia rahvuskoondises ja Saudi Araabia kõrgliiga klubis Al Ahli ründaja või äärepoolkaitsjana.

2018. aastal valiti ta parimaks Euroopas mängivaks Brasiilia jalgpalluriks.

 Klubikarjäär 
Firmino alustas klubikarjääri Brasiilia esiliiga klubis Figueirense. 2010. aasta detsembris suundus ta Saksamaa kõrgliiga klubisse Hoffenheim."Official: Hoffenheim Sign Roberto Firmino From Figueirense". Goal.com. 14. detsember 2010. Kasutatud 25.06.2015

2015. aasta juunis suundus ta Inglismaa klubisse Liverpool. Liverpool maksis Firmino eest 29 miljonit naela, mis oli klubi ajaloo suuruselt teine ost."Liverpool tegi klubi ajaloo suuruselt teise ostu". Postimees Sport. 24. juuni 2015. Kasutatud 25.06.2015

Hooajal 2018–19 võitis ta Liverpooliga Meistrite Liiga. Järgmisel hooajal tuli ta Liverpooliga Inglismaa meistriks.

Suvel 2023 tema leping Liverpooliga lõppes ning ta siirdus Saudi Araabia klubisse Al Ahli.

 Koondisekarjäär 
Debüüdi Brasiilia rahvuskoondises tegi ta 12. novembril 2014 sõprusmängus Türgiga, pääsedes mängu vahetusest."Roberto Firmino feiert Debüt bei Neymar-Show". Kicker. 12. november 2014. Kasutatud 25.06.2015 18. novembril lõi ta teises sõprusmängus Austriaga esimese värava rahvuskoondises."Roberto Firmino strikes late winner". BBC. Kasutatud 25.06.2015

2015. aasta Copa América viimases alagrupimängus lõi ta värava Venezuela vastu.

2018. aasta maailmameistrivõistluste kaheksandikfinaalis lõi ta värava Mehhiko vastu."Teise poolaja väravad viisid Brasiilia veerandfinaali". sport.err.ee. 2.7.2018. Vaadatud 3.7.2018

2019. aastal võitis ta Brasiilia koondisega Copa América. Firmino lõi turniiril kaks väravat.

 Saavutused 
Liverpool
Premier League: 2019–20
UEFA Meistrite Liiga: 2018–19
UEFA Superkarikas: 2019
Klubide maailmameistrivõistlused: 2019

 Viited 

 Välislingid 

Kategooria:Brasiilia jalgpallurid
Kategooria:TSG 1899 Hoffenheimi jalgpallurid
Kategooria:Liverpool FC mängijad
Kategooria:Bundesliga mängijad
Kategooria:Premier League'i mängijad
Kategooria:Sündinud 1991